ཕྱི་ལོ་༢༠༠༦ལོར་བོད་ཀྱི་དཔེ་མཛོད་ཁང་གི་འགན་འཛིན་འཕོ་འགྱུར་བྱུང་ཞིང༌།འགན་འཛིན་གསར་པ་དགེ་བཤེས་ལྷག་རྡོར་ལགས་ཀྱིས་ཚན་རིག་ལས་གཞི་འདིར་ཆེད་དུ་དམིགས་པའི་ལས་བྱེད་བསྐོ་བཞག་དང་ཚན་རིག་སྡེ་ཚན་འདི་ཉིད་ཟུར་དུ་བཙུགས།ཚན་རིག་སློབ་སྦྱོང་གི་ལས་འཆར་འདིའི་དམིགས་ཡུལ་ནི་ཟླ་རེར་ཟབ་སྦྱོང་ཐེངས་རེར་ཚོགས་རྒྱུ་ཙམ་དང༌།དགེ་འདུན་པ་ཉུང་ཤས་ཤིག་ལ་ཚན་རིག་ངོ་སྤྲོད་བྱེད་ཐུབ་ཐབས་ཙམ་མ་ཡིན་པར།དེང་རབས་ཚན་རིག་གི་ཤེས་བྱ་ཁག་རིམ་བཞིན་བོད་སྐད་ཡིག་ཐོག་ཕབ་སྒྱུར་དང༌།མི་རབས་ཕྱི་མ་ཚོར་མི་རིགས་རང་ཉིད་ཀྱི་སྐད་ཡིག་ཐོག་ནས་དེང་རབས་ཚན་རིག་གི་གོ་རྟོགས་སད་ཐུབ་པ་ཞིག་ཡོང་རྒྱུ་དེ་ཡང་ཕུགས་འདུན་ཉག་གཅིག་ཡིན་པས།ལོ་རེར་ཐེངས་གཉིས་རེར་འདོན་སྤེལ་བྱེད་ཀྱིན་པའི་བོད་ཀྱི་ཚན་རིག་དུས་དེབ་ཐོག་ལ།ལོ་རེར་ཐེངས་བཞི་རེར་པར་སྐྲུན་འདོན་སྤེལ་བྱེད་བཞིན་པའི་ཚན་རིག་ཚགས་པར་གསར་གཏོད་བྱས།